text:
BIBLIA LE AMEWO ƑE AGBENƆNƆ TRƆM
Biblia Me Nyatefea Ðo Nye Biabiawo Ŋu Ale Gbegbe Be Nye Dzi Dze Eme
ƑE SI ME WODZII: 1987
DUKƆ SI ME WÒTSO: AZERBAIJAN
AME SI WÒNYE TSÃ: WOHEE LE MOSLEM KPLE YUDA SUBƆSUBƆ ME
NYE ŊUTINYA:
Wodzim le Baku, Azerbaijan. Mí ame evee wodzi, eye nyee nye vi evelia. Fofonye nye Moslemtɔ, eye danye nye Yudatɔ. Dzinyelawo lɔ̃ wo nɔewo eye wometsi tsitre ɖe wo nɔewo be dzixɔsewo ŋu o. Ne Papa le nutsitsidɔ wɔm le Ramadan dzi la, Dada kpea asi ɖe eŋu, eye Papa hã kpea asi ɖe Dada ŋu ne ele Ŋutitotoŋkekenyui la ɖum. Koran, Torah, kple Biblia siaa le mía si le afe me.
Mebua ɖokuinye be Moslemtɔe menye. Togbɔ be nyemeke ɖi Mawu fe anyinɔnɔ kpɔ o hã, nu aɖewo li siwo gɔme nyemesena o. Mebiaa ɖokuinye be, ‘Nu ka tae Mawu wɔ amegbetɔwo ɖo, eye susu ka tae wòle be ame aɖe nakpe fu le efe agbe me katã eye mlɔeba woava wɔ fui le dzo mavɔ me tegbee?’ Esi amewo gblɔna be nu sia nu si dzɔna la nye Mawu fe lɔlɔ̃nu la, mebiana be, ‘Ðe amegbetɔwo le na Mawu abe tsitsavi alo fefenu ene wònɔa ka hem na wo hekpɔa dzidzɔ ne wole fu kpema?’
Esi mexɔ fe 12 la, medze gbe si Moslemtɔwo dona ɖa zi atɔ̃ gbe ɖeka, si woyɔna be namaz la dodo ɖa gɔme. Ɣemaɣi lɔfo la, Papa de nye kple nɔvinyenyɔnua Yudatɔwo fe suku. Nu siwo míesrɔ̃na le sukua la dometɔ aɖewoe nye Torah-kɔnuwo kple Hebrigbe. Hafi míadze sukunusɔsrɔ̃wo gɔme gbe sia gbe la, ele be míado gbe ɖa le Yudatɔwo fe kɔa nu. Eya ta le ŋdi me la, medoa namaz-gbe ɖa le afe me, eye emegbe le ŋkekea me la, mewɔa ɖeka kple Yudatɔwo doa gbe ɖa le suku.
Medi vevie be ame aɖe naɖo nye biabiawo ŋu eme nakɔ nam nyuie. Mebiaa rabiwo le suku enuenu be: “Nu ka tae Mawu wɔ amegbetɔwo ɖo? Aleke wòbua Fofonye si nye Moslemtɔ lae? Ame nyui aɖe wònye, ke nu ka tae wobunɛ be enye ame makɔmakɔ? Nu ka tae Mawu wɔe ɖo?” Ame ʋɛ aɖewo ɖo nye biabiawo ŋu, gake wo me mekɔ nam o eye womede dzi gbɔ nam hã o.
ALE SI BIBLIA TRƆ NYE AGBENƆNƆ:
Nane dzɔ le fe 2002 me si na nyemegaxɔ Mawu dzi se kura o. Ðeko míeʋu yi Germany koe nye ema, eye kwasiɖa ɖeka pɛ megbe la, lãmetutudɔ dze fofonye dzi eye woyi ɖi me. Ƒe geɖe enye esia medoa gbe ɖa be nye fometɔwo nanɔ dedie ahanɔ lãmesẽ me. Esi meka ɖe edzi be Ŋusẽkatãtɔ la ɖeka pɛ koe kpɔ ŋusẽ ɖe agbe kple ku dzi ta la, mefoa koko nɛ gbe sia gbe be wòakpɔ fofonye fe agbe ta. Mesusui be, ‘Masesẽ na Mawu kura be wòawɔ nye nyɔnuvi sue la fe dzimedidiwo dzi nam o.’ Meka ɖe edzi be aɖo to nye kokofofoawo. Gake ɖeko fofonye ku.
Nye dzi gbã gudugudu le esi wòwɔ nam be Mawu metsɔ ɖeke le eme nam o ta. Mesusui be, ‘Ðewohĩ nyemedoa gbe ɖa le mɔ nyuitɔ nu o loo, alo Mawu meli kura o.’ Gbɔgblɔ bu ɖem eye nyemegatea ŋu doa namaz-gbe ɖa azɔ o. Gɔmesese aɖeke mele subɔsubɔha bubuwo fe nufiafiawo me nam o, eya ta mefo nya ta be Mawu aɖeke meli o.
Ɣleti ade megbe la, Yehowa Ðasefowo va míafe afe me. Esi wònye be míekpɔa ŋudzedze ɖe Kristotɔwo ŋu tututu o ta la, nye kple nɔvinyenyɔnua míeɖoe be míaɖee afia wo bubutɔe be wotra mɔ. Eya ta míebia wo be: “Nu ka tae Kristotɔwo subɔa Yesu, atitsoga, Maria, kple legba bubuwo evɔ Mawu fe Se Ewoawo tsi tsitre ɖe nu mawo ŋu?” Ðasefoawo ɖe nu me na mí be wode se na Kristotɔ vavãwo be woatsri legbasubɔsubɔ, eye Mawu ɖeɖe koe wòle be woado gbe ɖa na eye wotsɔ Ŋɔŋlɔawo ɖo kpe nya siawo dzi na mí. Esia na nye nu ku.
Eyome míebia wo be: “Ke Mawuɖekaetɔ̃ fe nufiafia ya ɖe? Ne Yesue nye Mawu la, ke susu ka tae wòava nɔ anyigba dzi kaka amegbetɔwo nawui ɖo?” Wogatsɔ Biblia ɖo nya sia hã ŋu heɖe eme be Yesu menye Mawu o, eye mele tasɔsɔ me kplii hã o. Ðasefoawo ɖe eme be susu sia tae yewomexɔ Mawuɖekaetɔ̃ fe nufiafiaa dzi se o ɖo. Ðeko nye nu tsi te eye megblɔ na ɖokuinye be, Kristotɔ ka fomeviwoe nye esiawo?
Ke hã medi be manya nu si tae amewo kuna kple nu si tae Mawu ɖe mɔ ɖe vɔ̃ɖinyenye ŋu ɖo. Ðasefoawo tsɔ agbalẽ si nye Sidzedze si Kplɔa Ame Yia Agbe Mavɔ Me * fiam; nyati blibowo le eme siwo ɖo nye biabiawo ŋu. Enumake wodze Biblia sɔsrɔ̃ gɔme kplim.
Le nusɔsrɔ̃ ɖe sia ɖe si míawɔ me la, mekena ɖe Biblia fe numeɖeɖe aɖe si ɖoa nye biabiawo ŋu nam la ŋu godoo. Meva nyae be Mawu fe ŋkɔe nye Yehowa. (Psalmo 83:19) Efe nɔnɔme vevitɔe nye lɔlɔ̃, eye media eɖokui tɔ o. (1 Yohanes 4:8) Nu si ta wòwɔ amegbetɔwo ɖoe nye be yeana woawɔ hã woase agbe fe vivi. Meva se egɔme be togbɔ be Mawu ɖe mɔ ɖe nu madzɔmadzɔ wɔwɔ ŋu hã la, elé fui vevie eye etefe madidi o, aɖee ɖa tegbee. Mesrɔ̃e hã be Adam kple Xawa fe tomaɖomaɖoa ye he fukpekpe va amegbetɔwo dzi. (Romatɔwo 5:12) Míafe ame veviwo fe ku, abe fofonye fe ku ene, hã nye esiawo dometɔ ɖeka. Gake Mawu aɖe nu siwo katã nana míekpea fu la ɖa le xexe yeye si gbɔna kpuie la me. Le xexe yeye ma me la, agbɔ agbe ame siwo ku la.
Biblia me nyatefea ɖo nye biabiawo ŋu ale gbegbe be nye dzi dze eme. Agbe gaɖo nye xɔse ŋu eye mexɔe se be Mawu li. Esi meva nya Yehowa Ðasefowo nyuie la, meva kpɔe be nɔviwo fe habɔbɔe wonye le xexea me katã. Ðekawɔwɔ kple lɔlɔ̃ si le wo dome la wɔ nuku nam. (Yohanes 13:34, 35) Nu siwo mesrɔ̃ tso Yehowa ŋu ʋãm be masubɔe, eye esia wɔe be metso nya be nye hã mazu Yehowa Ðasefo. Eya ta mexɔ nyɔnyrɔ le January 8, 2005, dzi.
VIÐE SIWO MEKPƆ:
Biblia fe nufiafia siwo me kɔ nyuie la na mele agbe fe vivi sem. Numeɖeɖe siwo ŋu kakaɖedzi le, siwo mekpɔ le Mawu fe Nyaa me la na nye dzi dze eme ale gbegbe. Eye mɔkpɔkpɔ si su asinye be magava kpɔ fofonye ake le tsitretsitsia me abe ale si Mawu fe Nya la do ŋugbee ene la na dzi dzɔam eye esia faa akɔ nam.
Ƒe ade ye nye esia mía kple srɔ̃nye, Jonathan, si vɔ̃a Mawu la míele dzidzɔ kpɔm le míafe srɔ̃ɖeɖe me. Mí ame evea míekpɔe be nyatefe si ku ɖe Mawu ŋu la me kɔ eye egɔmesese le bɔbɔe, gake enye kesinɔnu si xɔ asi ale gbegbe. Esia ta wòdzɔa dzi na mí be míafo nu tso míafe xɔse kpakple mɔkpɔkpɔ wɔnuku sia ŋu na ame bubuwo hã. Fifia menyae be Yehowa Ðasefowo menye Kristotɔ “fomevi” aɖe abe ale si mesusui tsã ene o, ke boŋ Kristotɔ vavãwoe wonye.
^ mm. 15 Yehowa Ðasefowoe tae gake womegale etam fifia o.


c: text/html

text:
Ŋkɔtsɔtsɔ alo Ŋkɔnanawo
Gbefãɖeɖe Index
- Nyagbeŋkɔwo:
Le Eʋedukɔwo me la, ŋkɔ nyea nyagbe aɖe si wotsɔa ne vidze si wodzi la eye wome na ŋkɔ ɖevi la ɖe dome ko o.
Ŋkɔnana ɖevi la nyea nyatia ɖe si nyena nyagbe. Eʋe ŋkɔa ɖewo nye: ( Agbemehiã, Afeke, Senyo, Mawuenam, Mawulolo, Mawufenya, Ɖelali, Ɖela, Esenam, Esinam, Agbemabia, Agbesinyale, Dãtsivi, Semekɔnawo, Tsitsofe, Atitsogbe, Blewusi, Mawusi, Edo, Afedo, Atsu, Tsẽ, Agboɖeka, Akɔli, Akɔfa, Amedzɔneku, Kumedzina, Biɔva, Mɔkpɔkpɔ, Dodzi, Dzigbɔɖi, Kumɔdzi, Dzifa, Mlagani, Nɔamedzi, Lumɔ, Ametɔwodzina, Sefenya, Kpɔfɔ, Asinyo, Agbezuhlɔ̃, Wotɔdzɔ, Fiti, Sefofo, Afevienyeku, Lebenɛ, Agbetɔwofa, Tɔvienyeku, Nunana, Fafali, Setɔ, Klutsẽ, Alifotsi, Atsufui, Mabueŋuti, Elikplim, Enyonam, Enyovi, Fialedɔme, Agbaleti, Gbedema, Afeti, Dzatugbui, Xɔla, Dzidzɔ, Eɖem, Tsɔke, Akpenɛ, Nɔvinyo, Mensã, Besã, Anani, Nusinebia, Agbeleŋgɔ, Elewonudzege, Agbenɔxevi... ).
- Dzɔgbeŋkɔwo:
Eʋeŋkɔwo le fũu eye dzigbe ŋkeke ŋkɔwo si tso Asãnteawo( Akɔmuawo ) gbɔ nyena ŋkeke ŋkɔ siwo Eʋeviwo va le tsɔtsɔm emegbe. Ŋkɔ siwo míakpɔ tso dzoɖa vaseɖe kwasiɖa fe ŋkekeawo dzi la menye eʋeawo fe ŋkɔtsɔtsɔwo tutuutu o, vɔ nye ŋkɔ siwo eʋevia ɖewo ɖe tso Asãntewo fe ŋkɔtsɔtsɔwo me, elabena ŋkekezã siwo ( Dzoɖa, Blaɖa, Kuɖa, Yawoɖa, Fiɖa, Memleɖa kple Kwasiɖa ) kpɔm míele le eʋegbe me le egbe fe ŋkekeawo me la, menye Eʋe ŋkeke ŋkɔwo tutuutu o. Nusi ta wotsɔa gbesigbe ame aɖe dzɔ la fe ŋkɔ nɛ lae nye be, woatsɔe ade bubu Mawu ŋu; elabena wosusu be, ŋkeke la etso Mawu gbɔ. Amewo ɖua wofe dzɔgbe sia abe ŋkeke nyuie ene; gake womeɖea dza na trɔ̃wo le edzi o. Le dzɔgbe ŋkeke adreawo (7) dome la, Fiɖa nye vɔ̃ɖitɔ; elabena wobui abe ŋkeke sesẽ ene. Ne nyɔnu aɖe dzi vi gbemagbe la, ekema wogblɔna bena, ɖevi la ava nye ɖevi vloe. Esiwo nye nyuietɔwo la wonye: Dzoɖa, Bɔaɖa, Kuɖa, Yawoɖa, Memleɖa kple Kwasiɖa.
Dzigbezã alo dzigbe ŋkɔ ateŋua fonu kuɖe amesi tsɔ ŋkɔ la fe tsɔme ŋuti. Míele nu ŋlɔm tso neneŋ fe ŋkɔ kple efe tsɔme nyawo ŋuti le nyasiwo gbɔna la me:
- Vayi
- Kplɔɖo >>

robotstxt: allowed

filter: keep


text:
NYATI SI LE AKPAA DZI | NU KA KOŊ ŊUE BIBLIA ƑO NU TSOE?
Nu Ka Tae Wònyo Be Nàdzro Biblia Me?
Menye ɖeko Biblia nye agbalẽ si bɔ wu bubu ɖe sia ɖe ko o, ke egade ŋgɔ wu le mɔ geɖe nu hã. Nu ka tae? Susu ɖekae nye be, Biblia me nyawo ka mí. Ame siwo nɔ anyi le blema fe agbemeŋutinyawo le eme, eye efo nu tso wofe nuwɔwɔ kple wo nɔewo kpakple kadodo si nɔ woa kple Mawu dome ŋu. Nufiame veviwo le ŋutinya siawo me na mí; woŋlɔ wo kple nya siwo gɔme sese le bɔbɔe ale be woate ŋu aɖe egɔme ɖe gbegbɔgblɔ alafa geɖe me, eye amewo katã tea ŋu sea emenyawo gɔme le afi sia afi tso blema ke va de asi na egbea. Eye aɖaŋuɖoɖo siwo le Biblia me la dzi wɔwɔ ɖea vi ɣeawokatãɣi.
Gawu la, le Biblia fe nya nu la, menye ɖeko wònye agbalẽ si fo nu tso Mawu ŋu o, ke enye agbalẽ si tso Mawu gbɔ hã. Ena míenya Mawu fe ŋkɔ, ame si tututu wònye, kple efe tameɖoɖo matrɔmatrɔ si tae wòwɔ anyigba kple amegbetɔwo ɖo. Biblia fo nu tso nyui kple vɔ̃ ŋuti hoʋiʋli, si ka nuwɔwɔ nyanuwo katã, si dze egɔme tso blema ke la ŋu: enye ŋutinya wɔdɔɖeamedzi aɖe si fe nuwuwu anye dzidzɔ sɔŋ. Ne míetsɔ susu nyui xlẽ Biblia la, ana xɔse kple mɔkpɔkpɔ nasu mía si.
Míake ɖe nya siwo míagate ŋu akpɔ le afi bubu aɖeke o la ŋu le Biblia me. Le kpɔɖeŋu me, Biblia kpe ɖe mía ŋu míenya nyatefea ku ɖe nyawo abe esiwo gbɔna ene la ŋu:
Ale si míewɔ va dzɔ kple nu si tae míekpea fu
Nu si Mawu wɔ be yeatsɔ aɖe amefomea
Nu si Yesu wɔ na mí
Ale si etsɔme ava nɔ na anyigba kple amegbetɔwo
Ðe manyo be nàtsɔ ɣeyiɣi vi aɖe adzro nya siwo le axa siwo kplɔe ɖo la me be nànya nu si koŋ ŋu Biblia fo nu tsoe oa?


text:
Ako
Akowo (IPA:/ 'ɑːkəʊˌwəʊ /) nye xe fomevi ɖeka si wole hame abe 350 sɔŋ. Womana xe siawo ɖe akpa gã eve me. Woyɔna wo le Eŋglisigbe me be cockatoo kpakple parrot. Akowo bɔ ɖe xexeame dukɔ siwo me dzoxɔxɔ sɔgbɔ le la me.
Emenyawo
Nuɖuɖu[trɔ asi le eŋu | trɔ asi le etsofe ŋu]
Akowo ɖua nukuwo, sefofowo kple nutsetsewo. Wofe nuɖuɖu vevetɔ enye nukuwo. Wo dometɔa ɖewo dea ade hã. Le kpɔɖeŋu me, ako aɖewo fɔna abɔbɔ.
Nunyanya[trɔ asi le eŋu | trɔ asi le etsofe ŋu]
Xe siawo srɔ̃a amegbetɔwo fe nufofo alebe ne egblɔ nya aɖe le wogbɔ la, woagbugbɔe agblɔ nya ma na wò ha͂. Nusrɔ̃la aɖewo fia be ako aɖewo sena egbegbɔgblɔ aɖewo gɔme. Ako eve siwo ŋkɔwo enye Alex kpaple N'kisi la, wonye ako tɔxewo. Alex srɔ̃ nuwo fe ŋkɔwo eye eteaŋu xlẽa nuwo fe gbɔsɔsɔ eye wòfoa nu le nuwo ŋuti. N'kisi hã srɔ̃ nyawo abe akpe ɖeka sɔŋ, eye wòteaŋu zãa nya siawo pɛpɛpɛ hã.[1]
Akowo kple amegbetɔwo[trɔ asi le eŋu | trɔ asi le etsofe ŋu]
Wo fe gbɔsɔsɔ[trɔ asi le eŋu | trɔ asi le etsofe ŋu]
Akowo le vɔvɔm le xexeame. Wo xɔe se bena amewo le wo dzram zã akpa. Evelia la, xɔ tutu kpakple amewo fe agbenɔnɔ na wo fe atɔwo wɔfewo le vɔvɔm. Le esiawo ta la, dukɔ aɖewo wɔ se fifia bena amewo megakpɔ mɔ ale akowo le gbe me adzra o.
Afemelãwo[trɔ asi le eŋu | trɔ asi le etsofe ŋu]
Tso blema ŋɔli ke la, amewo nyi akowo abe afemelãwo ene. Togbɔ be wodzi menya kpɔna o hã, wo fe nufofo kpakple tugbedzedze na be amewo lɔ̃a wonyinyi ɖaa. Ako aɖewo nɔa agbe gbɔ fe blaenyi sɔŋ dzi. Eɖewo hã nɔa agbe fe ʋe aɖewo ko. Le fe 1992 me la, "USA Today" gbalẽa ŋlɔ be akowo siwo nyim wo le le Amerika fe xexleme ɖo 11 miliɔn. [2].
Akowo dzadzra[trɔ asi le eŋu | trɔ asi le etsofe ŋu]
Ako dzadzra nye ta ɖu na dukɔwo geɖe elabena ako lelawo mewɔna se dzi zi geɖe o. Esia tso wofe asixɔxɔ gbɔ. Amea aɖewo awɔ nusianu be yewoa le ako adzra awɔ kɔba vie. Wo mega buna akoa wo fe nyɔna ŋu o. Dukɔwo wɔ se siwo xe mɔ na akowo lele yakatsɔe le tefewo zã, gake sedzidalawo ga sɔgbɔ ko.
Nuŋɔŋlɔwo tso tefe bubuwo[trɔ asi le eŋu | trɔ asi le etsofe ŋu]
- Metsɔ nya siawo fe akpa gã tɔ tso Eŋglisi Wikipedia me.


text: 29 Ame si woka mo na zi geɖe gake wòlia kɔ* la,+Agbã zi ɖeka gudugudu, eye gbedada manɔ eŋu o.+2 Ne ame dzɔdzɔewo dzi ɖe edzi la, dukɔ kpɔa dzidzɔ,Ke ne ame vɔ̃ɖi le fia ɖum la, dukɔ ɖea hũ.+3 Ame si lɔ̃a nunya doa dzidzɔ na fofoa,+Ke ame si dea ha kple gbolowo la gblẽa efe kesinɔnuwo dome.+4 Ʋɔnu dzɔdzɔe dɔdrɔ̃ dzie fia tona lia ke efe dukɔ,+Ke ame si lɔ̃a zãnuxɔxɔ la gbãnɛ.5 Ame si ɖɔa kesekuku na ehavi laLe ɖɔ ɖom na ehavi fe afɔ.+6 Ame vɔ̃ɖi fe dzidada zua mɔ̃ ɖenɛ,+Ke ame dzɔdzɔe tsoa aseye, eye wòkpɔa dzidzɔ.+7 Ame dzɔdzɔe tsɔa ɖe le ame dahewo fe nyawo me,+Ke ame vɔ̃ɖi ya metsɔa ɖeke le eme na wo o.+8 Adegbefolawo dea zitɔtɔ du me,+Ke nunyalawo tsia dɔmedzoe nu.+9 Ne nunyala kple bometsila kpe nya la,Bometsila fiaa adã, ɖua fewu, eye nunyala mekpɔa dzidzeme o.+10 Ame siwo ʋukɔkɔɖi dzrona la léa fu ame maɖifɔwo,+Eye wodina be yewoaɖe nu dzɔdzɔe wɔla fe agbe* ɖa.*11 Bometsila dudua efe seselelãme* katã kɔna ɖi,+Ke nunyala léa enu tufafatɔe.+12 Ne dziɖula léa to ɖe alakpanya ŋu la,Eŋumewo katã azu ame vɔ̃ɖiwo.+13 Nu ɖeka si nye nyatefe le ame dahe kple ameteɖeanyila siaa gomee nye be:*Yehowae nana wo ame evea fe ŋkuwo kpɔa kekeli.*14 Ne fia drɔ̃a ʋɔnu ame dahewo ɖe etefe la,+Efe fiazikpui ali ke ɖaa.+15 Amefoti* kple mokanamee dzea nunya ame,+Gake vi si womekpla o la dea ŋukpe mo na dadaa.16 Ne ame vɔ̃ɖiwo dzi ɖe edzi la, dzidada hã dzina ɖe edzi,Ke ame dzɔdzɔewo akpɔ wofe anyidzedze tefe.+17 He viwò, ekema ana gbɔɖeme wò;Eye wòahe dzidzɔ geɖe vɛ na wò.*+18 Ne ŋutega* meli o la, amewo wɔa nu si dze wo ŋu,+Ke dzidzɔtɔwoe nye ame siwo léa se la me ɖe asi.+19 Nufofo ɖeɖe meɖɔa subɔvi ɖo o,Elabena ese egɔme hafi gbe edziwɔwɔ.+20 Èkpɔ ame si foa nu blablablaa?+Mɔkpɔkpɔ li na bometsila wui.+21 Ne ame aɖe wɔa vi na efe subɔvi tso ɖevime la,Ava zu ame madakpe emegbe.22 Dɔmedzoetɔ hea dzre vɛ;+Eye dzikutɔ daa vo geɖe.+23 Amegbetɔ fe dadae abɔbɔe ɖe anyi,+Ke ame si me ɖokuibɔbɔ fe gbɔgbɔ le la fe asi asu bubu dzi.+24 Ame si wɔa ɖeka kple fiafitɔ la léa fu eɖokui.*Asee woado kpo be ame nava ʋu go nya,* gake agbe egbɔgblɔ.+25 Amegbetɔvɔvɔ̃ la, mɔ̃e wònye ɖea ame,+Ke ame si ɖoa dzi ɖe Yehowa ŋu la, woakpɔ eta.+26 Ame geɖewoe dina be yewoado ɖe dziɖula ŋkume,*Ke Yehowa ye tsoa afia na ame.+27 Ame dzɔdzɔe nyɔa ŋu ame si melɔ̃a nya dzɔdzɔe o,+Eye ame vɔ̃ɖi nyɔa ŋu ame si fe mɔ le dzɔdzɔe.+


text:
‘Èdoa Vevie Nu Le Dɔ Nyuiwo Wɔwɔ Mea’?
“Kristo Yesu . . . tsɔ eɖokui na ɖe mía ta, bene . . . wòakɔ dukɔ si nye ye ŋutɔ tɔ koŋ, si doa vevie nu le dɔ nyuiwo wɔwɔ me, la ŋu na eɖokui.”
1, 2. Bubu gã kae wode mí Yehowa Ðasefowo ŋu, eye aleke nèsena le ɖokuiwò me tso eŋu?
LE AME geɖe gome la, ne wona nunana wo tsɔ kafu wo ɖe wofe agbagbadzedzewo ta la, wobunɛ be wode bubu gã yewo ŋu. Le kpɔɖeŋu me, ame aɖewo xɔ Nobel Nunana le esi wowɔ akpa vevi aɖe be ŋutifafa va le futɔwo alo fufofo siwo menyina tsã o dome ta. Gake bubu gãtɔ kekeake wònye be Mawu nadɔ ame be wòanye etefenɔla si akpe ɖe amewo ŋu be woadzra wo kple wo Wɔla dome ɖo!
2 Bubu gã mae wode mí Yehowa Ðasefowo ŋu. Mawu kple Kristo de se na mí be míayi aɖaɖe kuku na amewo be: “Mina woadzra mia kple Mawu dome ɖo.” (2 Kor. 5:20) Yehowa le mía zãm tsɔ le amewo hem ɖe eɖokui ŋu. Mɔ sia dzie míeto kpe ɖe ame miliɔn geɖe siwo tso dukɔ siwo wu 235 me la ŋu be wova le fomedodo nyui me kple Mawu eye agbe mavɔ fe mɔkpɔkpɔ su wo si. (Tito 2:11) Míekpea amewo veviedodotɔe be: “Ame sia ame si lɔ̃ la, nexɔ agbetsi la femaxee.” (Nyaɖ. 22:17) Esi míedea asixɔxɔ dɔdeasi vevi sia ŋu eye míewɔnɛ moveviɖoɖotɔe ta la, woate ŋu agblɔ wòasɔ be míenye ame siwo “doa vevie nu le dɔ nyuiwo wɔwɔ me.” (Tito 2:14) Azɔ míadzro ale si míafe veviedodo le dɔ nyuiwo wɔwɔ me nana míehea amewo ɖe Yehowa ŋu la me. Mɔ aɖe si dzi míetona wɔa esiae nye gbefãɖeɖedɔa.
SRƆ̃ YEHOWA KPLE YESU ƑE DZONƆAMEME
3. Kakaɖedzi kae ‘Yehowa fe dzonɔameme’ naa mí?
3 Yesaya 9:6 fo nu tso nu nyui siwo Mawu fe Vi la fe dziɖuɖu ahe vɛ na amefomea ŋu, eye wògblɔ be: “Yehowa, Aʋakɔwo fe Mawu la, fe dzonɔameme awɔ esia.” (NW) Nya siawo na míekpɔ ale si gbegbe mía Fofo si le dzifo tsɔ ɖe le amefomea fe ɖeɖekpɔkpɔ me. Dzonɔameme fe kpɔɖeŋu si Yehowa ɖo na mí la na míekpɔe be ele be míawo hã míatsɔ dzi blibo awɔ Fiaɖufegbefãɖeɖedɔ si Mawu de mía si la kple dzonɔameme kpakple veviedodonu. Didi vevie si le mía me be míakpe ɖe amewo ŋu woava nya Mawu la nye Yehowa fe dzonɔameme ɖeɖe fia. Eya ta abe Mawu fe hadɔwɔlawo ene la, ɖe míeɖoe kplikpaa be míawɔ nya nyui gbɔgblɔ dɔa kple míafe ŋutete katã?—1 Kor. 3:9.
4. Aleke Yesu ɖo subɔsubɔdɔa wɔwɔ dzonɔamemetɔe fe kpɔɖeŋu ɖi?
4 Mina míabu dzonɔameme si Yesu hã ɖe fia ŋu kpɔ. Eɖo subɔsubɔdɔa wɔwɔ dzonɔamemetɔe fe kpɔɖeŋu deblibo ɖi. Togbɔ be amewo tsi tre ɖe eŋu vevie hã la, eyi gbefãɖeɖedɔa dzi dzonɔamemetɔe va se ɖe efe anyigbadzigbenɔnɔ fe nuwuwu. (Yoh. 18:36, 37) Esi Yesu fe vɔsakua nɔ afe tum la, egado vevie nu geɖe wu be yeana amewo nava nya Yehowa.
5. Aleke Yesu wɔ nu abe waingbledela si le gboti ŋuti kpɔɖeŋua me la ene?
5 Le kpɔɖeŋu me, le fe 32 M.Ŋ. fe kele me la, Yesu wɔ kpɔɖeŋu ku ɖe ame aɖe si do gboti ɖe efe waingble me ŋu; fe etɔ̃ sɔŋ gbotia menɔ ku tsem o. Esi wògblɔ na waingbledela la be wòatso gbotia afu anyi la, ebia be wòana ɣeyiɣi ye yeado aɖu ɖe eŋu. (Mixlẽ Luka 13:6-9.) Ɣemaɣi la, ame ʋɛ aɖewo koe va zu Yesu fe nusrɔ̃lawo. Gake abe waingbledela si le kpɔɖeŋua me ene la, Yesu zã ɣeyiɣi kpui si susɔ—si anɔ abe ɣleti ade ene—tsɔ ɖe gbefã vevie le Yudea kple Perea. Ŋkeke ʋɛ aɖewo do ŋgɔ na Yesu fe ku la, efa avi ɖe edetɔ siwo ‘se nyaa gake womewɔ edzi o’ la ta.—Mat. 13:15; Luka 19:41.
6. Nu ka tae wòle be míado vevie nu geɖe wu le subɔsubɔdɔa me?
6 Esi míele nuwuɣia me ʋĩi ta la, ɖe mehiã ŋutɔ be míado vevie nu le gbefãɖeɖedɔa wɔwɔ me geɖe wu oa? (Mixlẽ Daniel 2:41-45.) Mɔnukpɔkpɔ wɔnuku kae nye esi be míenye Yehowa Ðasefowo! Egbea míawo koe gblɔa ale si woakpɔ amegbetɔwo fe kuxiwo gbɔ la na amewo. Nyadzɔdzɔŋlɔla aɖe gblɔ be womate ŋu akpɔ ŋuɖoɖo na biabia si nye, “Nu ka tae vɔ̃ dzɔna ɖe ame nyuiwo dzi?” la o. Agbanɔamedzi kple mɔnukpɔkpɔ wònye na mí Kristotɔwo be míagblɔ ale si Biblia ɖo biabia siawo ŋui la na ame siwo di be yewoasee. Ehiã godoo be ‘míaxɔ dzo le gbɔgbɔ la me’ esi míele dɔ si Mawu de mía si la wɔm. (Rom. 12:11) Yehowa ayra ɖe agbagba siwo dzem míele be míakpe ɖe amewo ŋu be woadze sii ahalɔ̃e la dzi.
ÐOKUITSƆTSƆSAVƆ ƑE GBƆGBƆ DOA YEHOWA ÐE DZI
7, 8. Aleke ɖokuitsɔtsɔsavɔ fe gbɔgbɔ doa Yehowa ɖe dzi?
7 Abe ale si nu siwo me apostolo Paulo to ɖee fiae ene la, le míafe subɔsubɔdɔa me la, míate ŋu atsi “zãdomadɔlɔ̃e” eye ‘míatsi dɔmeɣi.’ (2 Kor. 6:5) Nya siawo nana míekpɔa nu si ɖokuitsɔtsɔsavɔ ŋutɔŋutɔ fia eye wònana míeɖoa ŋku mɔɖela siwo wɔa dɔ kpɔa woawo ŋutɔ ɖokuiwo dzi evɔ wotsɔa wofe subɔsubɔdɔa ɖoa nɔfe gbãtɔ le agbe me la dzi. Gabu dutanyanyuigblɔla dovevienu siwo ‘tsɔa wo ɖokuiwo kɔna ɖi abe nunovɔsa ene’ heyina ɖasubɔna le dukɔ bubuwo me la hã ŋu kpɔ. (Flp. 2:17) Ke míafe hamemetsitsi siwo nuɖuɖu toa wo ŋu ɣeaɖewoɣi alo tsia zãdomadɔlɔ̃e le beléle na Yehowa fe alẽwo ta ya ɖe? Mía nɔvi tsitsiwo kple ame siwo lãmesẽkuxiwo ɖea fu na, siwo wɔa wofe ŋutete ɖe sia ɖe dea Kristotɔwo fe kpekpewo hewɔa gbefãɖeɖedɔa la hã li. Míafe dziwo yɔna fũu kple ŋudzedzekpɔkpɔ ne míede ŋugble le Mawu subɔla siawo siwo tsɔa wo ɖokui saa vɔe alea la ŋu. Esiawo nana amewo kpɔa ale si gbegbe míafe subɔsubɔdɔa le vevie na míi.
8 Nuxlẽla aɖe si menye Ðasefo o gblɔ le lɛta si wòŋlɔ wota ɖe United Kingdom nyadzɔdzɔgbalẽ si woyɔna be Boston Target me be: “Amewo fe xɔse ɖe mawusubɔsubɔ ŋu nu le fafam . . . Nu ka hakplɔla mawo wɔna ŋkeke bliboa katã? Le nyatefe me la, womedoa go yia amewo gbɔ abe ale si Kristo wɔe ene o . . . Subɔsubɔha ɖeka kolia, si dze abe wotsɔ ɖe le eme na amewo ene ye nye Yehowa Ðasefowo, ame siwo doa go yia amewo gbɔ eye wokpɔa gome le gbefãɖeɖe nyatefea me anukwaretɔe.” Le egbexexea me la, ame akpa gãtɔ tsia dzi ɖe woawo ŋutɔwo fe nyonyo ko ŋu, eya ta míafe ɖokuitsɔtsɔsavɔ fe gbɔgbɔ doa Yehowa Mawu ɖe dzi.—Rom. 12:1.
9. Nu kae ate ŋu aʋã mí be míayi edzi ado vevie nu le dɔ nyuiwo wɔwɔ me le subɔsubɔdɔa me?
9 Gake ne ewɔ abe dzo si le mía me ɖe subɔsubɔdɔa ŋu nu le tsitsim ene la, nu kae míate ŋu awɔ? Anyo be míade ŋugble le nu siwo gbegbe Yehowa le wɔwɔm to gbefãɖeɖedɔa dzi la ŋu. (Mixlẽ Romatɔwo 10:13-15.) Hafi amewo nakpɔ agbe la, ele be woayɔ Yehowa fe ŋkɔa le xɔse me, gake womate ŋu awɔ esia ne míeɖe gbefã na wo o. Ele be esia nyanya naʋã mí míayi edzi ado vevie nu le dɔ nyuiwo wɔwɔ me eye míagblɔ Fiaɖufeŋutinya nyuia dzonɔamemetɔe.
AGBENƆNƆ NYUI HEA AMEWO ÐE MAWU ŊU
10. Aleke míafe agbenɔnɔ nyui hea amewo ɖe Yehowa ŋui?
10 Menye dzonɔameme le subɔsubɔdɔa me ɖeɖe koe ate ŋu ahe amewo ɖe Mawu ŋu o. Nu evelia si hea amewo ɖe Mawu ŋue nye Kristotɔwo fe agbenɔnɔ nyui. Paulo te gbe ɖe esia fe vevienyenye dzi esi wògblɔ be: “Míewɔa naneke si azu nukikli le mɔ aɖeke nu o, bene woagakpɔ vodada le míafe subɔsubɔdɔ la ŋu o.” (2 Kor. 6:3) Míafe nya dzetowo kple agbenɔnɔ dzadzɛ ɖoa atsyɔ̃ na Mawu fe nufiafia, eye wòhea amewo ɖe Yehowa subɔsubɔ ŋu. (Tito 2:10) Zi geɖe la, míesea nutefekpɔkpɔwo tso nu nyui siwo doa go tso eme ne amewo kpɔ míafe Kristotɔwo fe agbenɔnɔ nyuiwo la ŋu.
11. Nu ka tae wòle be míabu ale si míafe agbenɔnɔ le ŋusẽ kpɔm ɖe amewo dzi la ŋu vevie?
11 Míenyae be míafe nuwɔna nyuiwo kpɔa ŋusẽ nyui ɖe amewo dzi, gake agbenɔnɔ si mesɔ o hã ate ŋu akpɔ ŋusẽ gbegblẽ ɖe amewo dzi. Eya ta míeɖale dɔme, afe me, alo suku o, ele be míafo asa na nu sia nu si ana amewo nakpɔ vodada le míafe subɔsubɔdɔa kple míafe agbenɔnɔ ŋu la kura. Ne míeɖonɛ koŋ nɔa nu vɔ̃ wɔm la, esia agblẽ nu le mía ŋu vevie. (Heb. 10:26, 27) Ele be esia naʋã mí míabu ale si míele agbe nɔmee kple ŋusẽ si kpɔm wòle ɖe amewo dzi la ŋu ahado gbe ɖa tso eŋu. Esi xexe sia fe agbenɔnɔ le gbegblẽm ɖe edzi la, dzianukwaretɔwo akpɔ “vovo, si le mawusubɔla kple ame si mesubɔnɛ o la dome” nyuie wu. (Mal. 3:18) Ɛ̃, míafe Kristotɔwo fe agbenɔnɔ nyui wɔa akpa vevi aɖe le amewo kple Mawu dome dzadzraɖo me.
12-14. Aleke míafe dzidodo le xɔse fe dodokpɔwo me kpɔa ŋusẽ ɖe ale si amewo bua míafe subɔsubɔdɔae dzi? Gblɔ efe kpɔɖeŋu.
12 Paulo gblɔ le agbalẽ si wòŋlɔ na Korintotɔwo me be yeto xaxawo, hiãkamewo, fofowo kple gaxɔmenɔnɔwo me. (Mixlẽ 2 Korintotɔwo 6:4, 5.) Ne míedo dzi le xɔse fe dodokpɔwo me la, ate ŋu aʋã etefekpɔlawo be woaxɔ nyatefea. Le kpɔɖeŋu me: Ƒe aɖewoe nye esi va yi la, amewo tee kpɔ be yewoatsrɔ̃ Yehowa Ðasefowo le Angola fe nuto aɖe me. Wolé Ðasefo xɔnyɔnyrɔ 2 kple ɖetsɔlemetɔ 30 siwo dea míafe kpekpewo. Eyome wona nutoa me tɔwo va fo fu, eye wofo ame maɖifɔ siawo de abi wo ŋu. Womeɖe nyɔnuwo kple ɖeviwo gɔ̃ hã le eme o. Wofe taɖodzinue nye be yewoado ŋɔdzi na amewo ale be woagaɖo to Yehowa Ðasefowo azɔ o. Gake esi wofo Ðasefo mawo le dutofo megbe la, nutoa me tɔ geɖe te ɖe wo ŋu hebia be woava srɔ̃ Biblia kpli yewo! Fiaɖufegbefãɖeɖedɔa kpɔ dzidzedze geɖe le nudzɔdzɔ ma megbe eye wokpɔ dzidziɖedzi kple yayra geɖewo.
13 Kpɔɖeŋu sia ɖe ale si gbegbe Biblia fe gɔmeɖosewo me léle ɖe asi sesĩe ate ŋu akpɔ ŋusẽ ɖe amewo dzii la fia. Nenema kee ale si Petro kple apostolo bubuawo nɔ te sesĩe la anya de dzi fo na ame bubu geɖewo be woadzra wo kple Mawu dome ɖo. (Dɔw. 5:17-29) Míawo hã míafe sukuhatiwo, dɔwɔhatiwo, alo fometɔwo ate ŋu ava xɔ nyatefea ne wokpɔ ale si míeléa nu dzɔdzɔe wɔwɔ me ɖe asi sesĩe.
14 Ɣesiaɣi la, wonɔa mía nɔviwo yome tim le tefe aɖe godoo. Le kpɔɖeŋu me, le Armenia la, mía nɔvi siwo ade 40 le gaxɔ me fifia ɖe wofe akpaɖekedzimademade ta, eye anɔ eme be woagalé nɔvi geɖewo ade gɔxɔ me le ɣleti siwo gbɔna me. Le Eritrea la, Yehowa subɔla 55 siwo dometɔ aɖewo xɔ wu fe 60 ye le gaxɔ me fifia. Le South Korea la, Ðasefo siwo ade 700 yi mɔ́ ɖe wofe xɔse ta. Nu siawo le edzi yim fe 60 sɔŋ ye nye esia. Mina míanɔ gbe ɖom ɖa ɖe mía nɔvi siawo siwo yome tim wole la ta be wofe nutefewɔwɔ me léle ɖe asi nahe ŋutikɔkɔe vɛ na Mawu eye wòaʋã dzɔdzɔenyenyelɔ̃lawo be woaxɔ nyatefea.—Ps. 76:9-11.
15. Gblɔ ale si anukwareɖiɖi ate ŋu ahe amewo ava nyatefea me la fe kpɔɖeŋu.
15 Míafe anukwareɖiɖi hã ate ŋu ahe amewo ava nyatefea me. (Mixlẽ 2 Korintotɔwo 6:4, 7.) Bu kpɔɖeŋu sia ŋu kpɔ: Mía nɔvinyɔnu aɖe di be yeatsɔ yefe ʋuɖofe ade mɔ̃ aɖe si me wodenɛ le bɔs si wòɖo la me be yeatso tikiti esi exɔlɔ̃ aɖe gblɔ nɛ be mehiã be wòaxe ʋudzɔa o, le esi menye didife yim wòle o ta. Mía nɔvinyɔnua ɖe eme nɛ be ele be yeatso tikitia ne ʋutɔɖofe gbãtɔae yeaɖi ɖo gɔ̃ hã. Emegbe xɔlɔ̃a ɖi le ʋua me. Eyome ʋukulaa trɔ kɔ hebia nɔvinyɔnua be, “Yehowa Ðasefoe nènyea?” Mía nɔvinyɔnua ɖo eŋu be, “Ɛ̃, nu ka tae nèbia?” Ʋukulaa gblɔ be, “Mese dze si ɖom mienɔ tso tikititsotso ŋu; menya be Yehowa Ðasefowo le ame ʋɛ siwo xea ʋudzɔa dome, eye wowɔa nutefe le nu sia nu me.” Le ɣleti ʋɛ aɖewo megbe la, ŋutsu aɖe te ɖe nɔvinyɔnua ŋu le kpekpe me eye wòbiae be, “Èkpɔm dze siia? Nyee nye ʋukula si kafu wò ɖe ʋudzɔa xexe ta. Wò anukwareɖiɖi na metso nya me be Yehowa Ðasefowo nasrɔ̃ Biblia kplim.” Ne amewo nya mí be míenye anukwareɖilawo la, wokana ɖe nya si míeɖea gbefãe la dzi.
ÐE NƆNƆME NYUI SIWO DEA BUBU MAWU ŊU FIA ƔESIAƔI
16. Nu ka tae nɔnɔme nyuiwo abe dzigbɔgbɔ blewu, lɔlɔ̃ kple dɔmenyonyo ene wɔa dɔ ɖe amewo dzi? Gblɔ nu siwo hakplɔla alakpanuwɔla aɖewo wɔna fe kpɔɖeŋu.
16 Ne míeɖea nɔnɔme nyuiwo abe dzigbɔgbɔ blewu, lɔlɔ̃ kple dɔmenyonyo ene fiana la, ate ŋu aʋã amewo woadi be yewoasrɔ̃ nu tso Yehowa, efe tameɖoɖowo, kple efe amewo ŋu. Kristotɔ vavãwo fe nɔnɔme nyuiwo dea bubu Mawu ŋu, eye esia to vovo kura na gotagomemawusosroɖa si yeaɖi mawusubɔla alakpanuwɔlawo ɖena fiana zi geɖe. Subɔsubɔhakplɔla aɖewo to ga si wotafa wofe hameviwo dzɔ le wo si dzi va zu kesinɔtɔ gãwo, wotu afe gãwo eye wole ʋu xɔasiwo me—wo dometɔ ɖeka fle avukpo si me yafamɔ̃ le gɔ̃ hã. Le nyatefe me la, ame siwo gblɔna be Kristo yomedzelawoe yewonye la mele klalo be yewoawɔ ɖe Yesu fe se si nye “faa minae” la dzi o. (Mat. 10:8) Ke boŋ wole abe blema Israel fe nunɔla dzego siwo “fiaa nu ame le fetu ta” la ene, eye wofe nufiafiawo mesɔ ɖe Ŋɔŋlɔawo nu hã o. (Mika 3:11) Wofe alakpanuwɔwɔ mawo medzraa ame aɖeke kple Mawu dome ɖo o.
17, 18. (a) Ne míeɖe Yehowa fe nɔnɔme nyuiwo fia la, aleke wòdea bubu eŋui? (b) Nu kae ʋãa wò nèdoa vevie nu geɖe wu le dɔ nyuiwo wɔwɔ me?
17 Gake Kristotɔwo fe nufiafia vavãwo kple nu nyui siwo wowɔna na wo haviwo ʋãa amewo fe dzi. Esi nɔviŋutsu mɔɖela aɖe nɔ gbefã ɖem tso ʋɔtru nu yi ʋɔtru nu la, ahosi tsitsi aɖe gbe nyaa enumake. Egblɔ be ɖe yelia aŋutsrɔe le dzodofe nɔ elektrikkaɖigo ɖɔlim esime wòfo agbonugaa. Nɔviŋutsua gblɔ nɛ be: “Menyo be wò ɖeka nàde nu dzi anɔ dɔ ma wɔm o.” Nɔviŋutsua ɖɔli akaɖia nɛ ko hetrɔ dzo. Esi nyɔnua viŋutsu va se nu si dzɔ la, nua wɔ dɔ ɖe edzi ale gbegbe be edi nɔviŋutsua be yeada akpe nɛ. Mlɔeba la, ŋutsua lɔ̃ be woasrɔ̃ Biblia kpli ye.
18 Nu ka tae nèɖoe kplikpaa be yeado vevie nu le dɔ nyuiwo wɔwɔ me? Ðewohĩ esi nènyae be ne míewɔ subɔsubɔdɔa dzonɔamemetɔe eye míeyi edzi wɔ Mawu fe lɔlɔ̃nu la, ade bubu Yehowa ŋu eye wòate ŋu ana amewo nakpɔ agbe tae. (Mixlẽ 1 Korintotɔwo 10:31-33.) Susu bubue nye be, míedoa vevie nu le gbefãɖeɖe nya nyuia me heléa mawusosroɖagbenɔnɔ me ɖe asi tsɔ ɖea ale si gbegbe míelɔ̃ Mawu kple mía haviwo la fiana. (Mat. 22:37-39) Ne míedoa vevie nu le dɔ nyuiwo wɔwɔ me la, woayra mí geɖe, eye míakpɔ dzidzɔ kple dzidzeme fifia gɔ̃ hã. Gakpe ɖe eŋu la, míate ŋu akpɔ mɔ na ɣeyiɣi si me amefomea katã atsɔ dzidzɔ ade ta agu na mía Wɔla Yehowa ahakafui ɖaa.


text:
© 1996 – 2009 The Office of the High Commissioner for Human Rights
This HTML version prepared by the UDHR in Unicode project, http://www.unicode.org/udhr.
Esi woɖe dzesi kɔtɛe be, amegbetɔwo katã fe gomekpɔkpɔ sɔsɔe, anye gɔmeɖokpe na amegbetɔfomea fe ablɔɖemenɔnɔ, nutefewɔwɔ kple ŋutifafa le xexeame ta la.
Esi eme va kɔ fãa be, ablɔɖevinyenye si nye amegbetɔ ɖesiaɖe tɔ la ŋu mabumabu akpɔ gbɔe wòtso be hlɔ̃nuwɔwɔ ɖe amegbetɔfomea ŋu va bɔ ta la, amewo fe dzitsinya va tsi tre ɖe nuwɔna vloe sia ŋuti ale woɖe adzɔgbe heɖoe kplikpaa be, le egbe xexe sia me la, ele be amegbetɔ nanɔ agbe le ablɔɖe me, aɖe efe didi agblɔ faa vɔvɔ manɔmee, asubɔ nusi dzi wòxɔ se, avo tso ŋɔdzidodoname si me eye hiãkame maganye agbenɔnɔ fe afɔklinu na ame hahoawo o ŋuti la,
Esi woɖo kpe edzi be, ehiã be se nadzɔ Amegbetɔ fe Ablɔɖevinyenye ŋu Kpeɖodzinya la ŋu, be ameteteɖeto kple funyafunyawɔwɔ ame magawɔe be ame aɖeke nayi eɖokui ta ʋli gei la to aglãdzedze me o ŋuti la,
Esi wohiã vevie be woado dukɔ kple dukɔwo dome kadodo ɖe ŋgɔ le xexemedukɔwo katã dome ta la,
Esi Xexeme Dukɔ Ƒofuawo ɖe adzɔgbe le wofe Ɖoɖo si te wode asie la me be, to Amegbetɔ fe ablɔɖevinyenye ŋu Kpeɖodzinya me la, amegbetɔ ɖesiaɖe, eɖanye nyɔnu alo ŋutsu o, fe gomekpɔkpɔ sɔ eye wokpɔ mɔ be to esia me la, hadomegbenɔnɔ azɔ ɖe ŋgɔ, ablɔɖe asu amesiame si wu tsã eye agbenɔnɔ nadze edzi nyuie na amesiame wu tsã ta la,
Esi dukɔ siwo katã da asi ɖe Kpeɖodzinya dzi la ɖe adzɔgbe be yewoakpɔ egbɔ be amesiame de bubu Kpeɖodzinya la kple amewo fe ablɔɖemenɔnɔ bliboe ŋu kpakple ŋkuléle ɖe ɖoɖo la ŋuti to ɖekawɔwɔ me kple Xexeme Dukɔ Ƒofuawo la,
Esi eme kɔ fãa be gomekpɔkpɔ kple Ablɔɖemenɔnɔ gɔmesese tsitotsito nye nu vevitɔ wu, hena takpɔkpɔ na adzɔgbeɖeɖe sia bliboe ta la,
XEXEME DUKƆ ƑOƑUAWO ƑE TAKPEKPEGÃ LE GBEƑÃ ƉEM:
Amegbetɔwo fe Ablɔɖevinyenye ŋu Kpeɖodzinya sia be, enye ɖoɖo si dzi mieda asi ɖo na amewo katã le xexeame godoo. Míele mɔkpɔkpɔ me be amesiame kple xexeame habɔbɔ ɖesiaɖe le afisiafi azɔ ɖe Kpeɖodzinya sia nu. Woakakae ɖe xexeame katã to efiafia kple emeɖeɖe na amewo me. Esia awɔe be amewo nase Kpeɖodzinya la gɔme eye woaxɔe, awɔ ɖe edzi be, agbenɔnɔ natsɔ afo nyuie le Dukɔ siwo le Xexeme Duko Ƒofuawo fe Habɔbɔ me la me. Wokpɔ mɔ be woakaka Kpeɖodzinya la ɖe Xɔɖeasinyigba siwo dzi ɖum dukɔ aɖewo le la hã me hena dzidzedzekpɔkpɔ.
Wodzi amegbetɔwo katã ablɔɖeviwoe eye wodzena bubu kple gomekpɔkpɔ sɔsɔe. Susu kple dzitsinya le wo dometɔ ɖesiaɖe si eyata wodze be woanɔ anyi le ɖekawɔwɔ blibo me.
Ele be amesiame nakpɔ gome le ablɔɖevinyenye fe ɖoɖo siwo katã le Kpeɖodzinya la me me. Woawɔ ɖoɖo siawo dzi vovototodeameme manɔmetɔe ɖe efe dzɔtsofe, ŋutigbalẽ fe amadede, ŋutsu alo nyɔnuyenye, gbegbɔgblɔ, xɔsehamenɔnɔ, dunyahehamenɔnɔ, ame fe susu fe vovototo, ɖevinyenye alo ɖofe tɔxɛ aɖeke ta o.
Gawu la, vovototodeameme madze le ame aɖeke fe dunyahenyawo alo efe dukɔa fe kadodo kple dukɔ bubuwo me o. Nenema ke ame la fe dukɔ si me wòtso la ɖanye dukɔ nɔ-eɖokui si o, eɖanye xɔɖeasi dukɔ alo dukɔ manɔɖokuisi o, vovototodeameme nuwɔna aɖeke mayi edzi ku ɖe eŋu o.
Ele be amesiame nanɔ agbe leablɔɖe kple dedienɔnɔ me.
Womatsɔ ame aɖeke awɔ kluvie alo aɖoe awɔbae o, woatsi kluvinyenye kple kluvisitsatsa nu gbidii le mɔ vovovoawo nu.
Womawɔ funyafunya ame, asẽ tame le eŋu, awɔ hlɔ̃nu aɖeke ɖe eŋu, ahe to nɛ ahaɖi gbɔ̃e o.
Woade bubu amesiame ŋu le afisiafi abe amegbetɔ ene le se la nu.
Amewo katã sɔ le se la dziwɔwɔ me eye wo katã akpɔ gome le se la fe wo taʋiʋli me vovototomanɔmee.
Gomekpɔkpɔ le amesiame si le dukɔa fe ʋɔnudrɔ̃fewo hena ɖɔɖɔɖowɔwɔ siwo ku ɖe efe ablɔɖevinyenye fe kuxiwo ŋu abe alesi wole dukplɔse la me ene.
Womalé ame aɖeke akpasesẽtɔe, azi edzi ɖe gaxɔme, alo anyae le dukɔa me ɖe adzemadze dzi o.
Gomekpɔkpɔ sɔsɔe le amesiame si ŋu wotsɔ nya ɖo hekplɔe yi dukɔa fe ʋɔnudrɔ̃fe, afisi ʋɔnudrɔ̃la adodoe siwo matso afia ŋkunɔ o la, nade to efe nyawo me ku ɖe efe gomekpɔkpɔ, efe dɔdeasiwo kple hlɔ̃nya ɖesiaɖe fomevi si woatsɔ ɖe eŋu la me nɛ.
1. Womabu ame aɖeke agɔdzelae le wɔna aɖe si to nuɖeɖi me nɛ la ta le efe dukɔ me alo dukɔ bubuwo fe se nu nenye be se ma menɔ anyi le amea fe vodadawɔxi o.
2. Womabu ame aɖeke agɔdzelae ɖe nuwɔna aɖe si mele dukɔa alo gbetadukɔ aɖeke fe seawo me le xeyixi si me nya la dzɔ o. Nenema ke womana tohehe aɖeke si kɔ wu esi sɔ kple amea fe vodada le xemaxi me o.
Ame aɖeke mekpɔ mɔ atsɔ sesẽ ade nu ame bubu fe adzamegbenɔnya, efe fomenya, alo afemegbenɔnya me o. Ame aɖeke mekpɔ mɔ ato mɔ aɖeke dzi anya nu tso ame aɖe kple ame bubuwo dome kadodonyawo ŋuti o. Nenema ke ame aɖeke mekpɔ mɔ afo ɖi ame bubu ŋkɔ alo agblẽ eŋu o. Se la ɖe mɔ be ame aɖe si ŋu woaɖe afɔ sia fomevi ɖo la, naʋli eɖokui ta faa se la ŋudɔwɔwɔ me.
1. Amesiame kpɔ mɔ aɖi tsa ayi dukɔ ɖesiaɖe me, anɔ afisiafi si dzroe la, gake amea nakpɔ gbɔ be yemetso dukɔ si me yele la fe lifowo o.
2. Mɔnukpɔkpɔ le amesiame si be woadzo le efe dukɔ alo dukɔ bubu me eye woate ŋu atrɔ gbɔ va efe dukɔ me.
1. Mɔnukpɔkpɔ le amesiame si, si aʋa yi dukɔ bubu me la si be woakpɔ sitsofe.
2. Womagbe sitsofemɔnu kpɔkpɔ sia nana ame ne eva eme be wole eyome tim ɖe vodada siwo meku ɖe dunyahenyawo ŋu alo esiwo tsi tre ɖe Xexeme Dukɔfofuawo fe ɖoɖowo ŋu o.
1. Dumevinyenye fe gomekpɔkpɔ le amesiame si.
2. Womatsɔ akpasesẽ axɔ dukɔmevinyenye le ame aɖeke si o, eye womaxe mɔ na ame aɖeke si di be yeatrɔ azu dukɔ bubu me tɔ la o.
1. Mɔnukpɔkpɔ li na ŋutsu kple nyɔnu siwo tsi nyuie ate ŋu aɖe srɔ̃ la si be woaɖe amesi nyo na wo la, ado fome. Dzɔtsofe, dzrovinyenye alo subɔsubɔ manye mɔxenu o. Mɔnukpɔkpɔ sɔsɔe li na wo be woaɖe wo nɔewo. Nenema ke woagate ŋu agbe wo nɔewo hã faa.
2. Womazi srɔ̃ɖeɖe ɖe ame aɖeke dzi o. Ele be srɔ̃ɖeɖe la nanye srɔ̃ɖela eveawo fe didi.
3. Le dzɔdzɔme nu la, fomee nye gɔmeɖokpe na amegbetɔfomea, eyata enye dukɔ ɖesiaɖe fe dɔdeasi be woakpɔ fome ɖesiaɖe fe dedienɔnɔ fe nyawo gbɔ.
1. Mɔnukpɔkpɔ li be nunɔamesi ate ŋu anɔ ame ɖeka si eye woagae ŋu anɔ ame ma kple ame bubuwo si ɖe du.
2. Womatsɔ akpasesẽ axɔ ame aɖeke fe nunɔamesi si le esi la o.
Amesiame kpɔ mɔ abu tame le eɖokui si le ablɔɖe me, awɔ efe dzitsinya ŋudɔ abe alesi wòlɔ̃ ene eye wòasubɔ le mɔ si dze eŋu la nu. Ablɔɖemɔnu sia gɔmee nye be ame aɖe ate ŋu agbe nu ɖa tso efe xɔse gbɔ eye wòagasubɔ nu bubu si wòlɔ̃ faa. Nenema ke wòkpɔ mɔ anɔ eɖokui si ko alo abɔ ha kple ame bubuwo le subɔsubɔhawo me. Afia nu tso nusi wòsubɔna la ŋuti le adzame alo gaglãgbe to mɔ ɖesiaɖe nu mɔxexe manɔmee.
Amesiame kpɔ mɔ abu tame le eɖokui si eye wòaɖe efe susu agblɔ faa mɔxexe manɔmee. Mɔnukpɔkpɔ sia lɔ susuwɔwɔ le ame ɖokuisi le ablɔɖe me ɖe eme. Esia gɔmee nye be ame aɖeke mekpɔ mɔ ado akplamatsee le wɔna sia me o. Egalɔ mɔnu si wòato ase nya tso ame bubuwo gbɔ kple alesi wòana nyanya ame bubuwo hekpe ɖe susu siwo do go tso nyagbefãɖeɖe ɖesiaɖe fomevi me kaka me. Le wɔna siawo me la, lifowo kura gɔ̃ hã manye mɔxenu o.
1. Takpekpe kple hadede le ŋutifafa me fe ablɔɖe mɔnukpɔkpɔ, li na amesiame.
2. Womazi ame aɖeke dzi be woanɔ habɔbɔ aɖe me o.
1. Gomekpɔkpɔ le dukɔmevi ɖesiaɖe si le efe dukɔ fe dziɖuɖunyawo me. Ate ŋu anye eya ŋutɔ alo ametiatia aɖo wo tefe le akɔdada me.
2. Mɔnukpɔkpɔ li na dukɔmevi ɖesiaɖe sɔsɔe be woakpɔ gome le kpekpeɖeŋu siwo keŋ dziɖuɖu nana dukɔmeviwo katã la xɔxɔ me.
3. Dziɖuɖu ɖesiaɖe fe ŋusẽ fe sɔti le efe dukɔmeviwo sime. Woaɖe ŋusẽ sia afia le xeyixi tɔxɛwo dzi to ametiakɔdada siwo wowɔna le ɖoɖo nyui me. Le akɔdada siawo me la, dukɔmevi siwo katã dze ada akɔ la, ade nu aɖaka me le adzame alo to akɔdada mɔnu bubu aɖe si dzi woda asi ɖo ŋudɔwɔwɔ me.
Hadomegbenɔnɔ kple dedienɔnɔ fe gomekpɔkpɔ li na dukɔmevi ɖesiaɖe. Ehiã be dukɔmevi ɖesiaɖe nakpɔ esia ade dzesii kɔtɛe to nunyanya tso efe dukɔ la fe ɖekawɔwɔ kadodo kple gbetadukɔwo ŋuti. Nenema ke wogahiãe hã be wòanya nu tso kpekpeɖeŋu siwo efe dukɔ la xɔna tso dukɔ bubuwo gbɔ le ga, hadomegbenɔnya kple dekɔnunyawo gome hena eya abe dumevi ene kple ehati bubuawo fe bubu kple tutuɖo si le vevie ŋutɔ la ŋuti.
1. Dɔwɔwɔ fe mɔnukpɔkpɔ li na amesiame faa. Amesiame atia dɔwɔna si nyo nɛ la. Ati efe dɔwɔwɔ fe dzidzemekpɔkpɔ yome eye wòaʋli amemaxɔmaxɔ ɖe dɔ me ta vevie.
2. Fetu ɖeka fomeviwo xɔxɔ ɖe dɔwɔna ɖeka fomevi ta le afisiafi, fe mɔnukpɔkpɔ li na amesiame, vovototomanɔmee.
3. Fetu nyui xɔxɔ fe mɔnukpɔkpɔ li na amesiame. Esia awɔe be dɔwɔla la nate ŋu akpɔ eya ŋutɔ, srɔ̃a kple viawo dzi dzidzemetɔe abe alesi wodze amegbetɔ be wòano agbe ŋudzedzekpɔtɔe la ene. Eye ne ehiã kura hã la woado alɔe abe hadomegbenɔnɔ fe viɖe ene.
4. Amesiame kpɔ mɔ aɖo dɔwɔlawo fe habɔbɔ anyi alo age ɖe ɖesiaɖe si woɖo anyi xoxo la me ɖe efe dzidzemekpɔkpɔ mɔnuwo taʋiʋli ta.
Mɔnukpɔkpɔ li na amesiame si nye dziɖuɖudɔwɔla be woana gbɔɖemee to mɔkeke nanae me le xeyixi tɔxɛ aɖewo dzi gake woaxe fetu dedi nɛ. Womaɖe ga aɖeke le efe fetu la me ɖe xeyixi siwo me menɔ dɔ me la ta o.
1. Agbenɔnɔ dzidzemetɔe fe mɔnukpɔkpɔ li na amesiame bena efe lãme nanɔ sesĩe, eya ŋutɔ, srɔ̃a kple viawo nanɔ dedie to nuɖuɖu, nutata, xɔtutu, atikenya, kple kpekpeɖeŋunana bubu fomevi siwo hiã le hadomegbenɔnɔ me la xɔxɔ me. Ne dɔwɔna mele ame aɖe si o la, mɔukpɔkpɔ li nɛ be ne edze dɔ alo zu wɔametɔ, srɔ̃a ku alo wotsi heku amegã alo nyagã loo alo afɔku aɖe dzɔ ɖe edzi si awɔe be magate ŋu awɔ naneke le eɖokui si o hã la, woakpɔ kpekpeɖeŋu.
2. Ele be woatsɔ beléle tɔxɛ na vinɔwo kple ɖeviwo eye woana kpekpeɖeŋu wo. Ele be woakpɔ ɖevi siwo dzilawo ɖe wo nɔewo ɖe ɖoɖonu hafi dzi wo kple esiwo dzilawo meɖe wo nɔewo ɖe ɖoɖo nyuitɔ nu hafi dzi wo o la dzi vovototomanɔmee.
1. Mɔnukpɔkpɔ li na amesiame be wòaxɔ hehe. Woaxɔ hehe siawo femaxee le gɔmedzesukuwo me. Ele be woazi amewo dzi be woaxɔ gɔmedzesuku fe hehe. Ele be mɔnukpɔkpɔ nanɔ anyi na hehexɔxɔ le aɖaŋudɔwo kple dɔwɔna tɔxɛwo me. Le sukukɔkɔwo dede gome la, woaɖe mɔ na amesiwo ŋu ŋutete le la be woage ɖe hehexɔfe siawo.
2. Ele be hehenana amewo fe taɖodzinu nanye be woatu amegbetɔ ɖesiaɖe ɖo hena efe amezuzu blibo. Ele hã be amegbetɔfomea, fe dzidzemekpɔkpɔ kple efe ablɔɖemenɔnɔ fe gɔmeɖokpe nakpɔ ŋgɔyiyi to bubudede gɔmeɖokpe sia ŋu me. Esia ahe nugɔmesese, dzidodo kple xɔlɔ̃wɔwɔ ade dukɔwo, gbegbɔgblɔwo kple xɔseha vovovoawo katã dome. Esia ana be Xexeme Dukɔ Ƒofuawo fe Habɔbɔ fe nuwɔnawo nahe ŋutifafa va xexeame godoo.
3. Dzilawo kpɔ mɔ atia hehe si fomevi wodi be wo viwo naxɔ la faa.
1. Gbesiagbegbenɔnɔ fe gomekpɔkpɔ li na amesiame. Esia gɔmee nye bena, mɔnukpɔkpɔ li na amesiame be woakpɔ gome le viɖe siwo hã dona tso dzɔdzɔmenuwo ŋuti nunya kple aɖanudɔwɔnawo me.
2. Mɔnukpɔkpɔ li be woaʋli ame aɖe fe nutovɛ ta to se ŋudɔwɔwɔ me. Nutovɛ sia ate ŋu anye agbalẽŋɔŋlɔ, hakpakpa alo aɖaŋu nu bubu ɖesiaɖe fomevi si nye ame la fe asinudɔwɔwɔ si ŋuti tɔnyenye le nɛ.
Gomekpɔkpɔ li na amesiame be wòanɔ efe dukɔ me habɔbɔwo alo dutahabɔbɔ siwo me amewo fe mɔnukpɔkpɔwo kple ablɔɖevinyenye fe nyati siwo dzi míetɔ asii le Kpeɖodzinya sia me la xɔ anyinɔ ɖo blibo.
1. Gomekpɔkpɔ le dukɔ me ŋgɔyidɔwo wɔwɔ mekpɔ dukɔmevi ɖesiaɖe fe ŋkume le afisi efe ablɔɖevinyenye kple amegbetɔnyenye blibo le bɔbɔe le.
2. Ele na amesiame be le efe mɔnukpɔkpɔ kple ablɔɖevinyenye ŋuti dɔwɔwɔwo me la, wòanye amesi awɔ ɖe ɖoɖo siwo dzaa dzi sea da asi ɖo la dzi hena sidzedze kple bubudede ame bubuwo fe gomekpɔkpɔwo kple ablɔɖemenɔnɔ si hea agbe nyui nɔnɔ, tomefafa kple dzidzeme sɔ gbɔ fũu vɛ, le ameha siwo dome sɔsɔminasɔe fe wɔnawo fo ke ɖe to nyuie le.
3. Mele be woawɔ mɔnukpɔkpɔ kple ablɔɖevinyenye ŋuti dɔ le mɔnu siwo to vovo tso Xexeme Dukɔ Ƒofuawo fe taɖodzinuwo kple didiwo gbɔ o.
Mele be ame aɖeke naɖe naneke si le Kpeɖodzinya sia me la gɔme abe dukɔ ɖeka aɖe koŋ tɔ wònye ene o. Medze be ameha alo ame ɖeka aɖeke natsɔe abe mɔnukpɔkpɔ ene awɔ wɔna aɖe alo aɖe afɔ aɖe si agblẽ nu le gomekpɔkpɔ kple ablɔɖemɔnu siwo woxlẽ fia le Kpeɖodzinya sia me la ŋuti o.


text:
NYƆ! March 2015 | Ðe Mawu Li Ŋutɔŋutɔa? Vi Kae Ŋuɖoɖoa Kpɔkpɔ Aɖe Na Wò?
Nya sia fe ŋuɖoɖo awɔ nuku na wò.
NYATI SI LE AKPAA DZI
Ðe Mawu Li Ŋutɔŋutɔa? Vi Kae Ŋuɖoɖoa Kpɔkpɔ Aɖe Na Wò?
Ðe nyabiase aɖe si amewo buna be womate ŋu akpɔ ŋuɖoɖo na o alo mehiã o la fe ŋuɖoɖo le veviea?
WATCHING THE WORLD
Susuhehe Yi Afrika Dzi
Zãnuxɔxɔ si womeʋu goe o kple gbenyiwo wuwu manɔsenu sɔ kple wo nɔewo le go aɖe me.
HELP FOR THE FAMILY
Nuwɔwɔ Kple Towò Kple Lɔ̃xowò
Nu etɔ̃ aɖewo ate ŋu akpe ɖe ŋuwò ale be wò kple srɔ̃wò dzilawo dome kuxiwo made masɔmasɔwo mia dome o.
PORTRAITS FROM THE PAST
Sedede Si Ma Xexea Me Ðe Eve
Nu ka tae Brazil ɖeka koe nye Amerika-dukɔ si me Portugalgbe nye gbe vevitɔ le?
Ðe Ya Kple Ɣe Ƒe Keklẽ Wua Dɔlékuiwoa?
Egbegbe dzɔdzɔmeŋutinunya ɖo kpe nane si wokpɔ dze sii le fe 1800-awo me la dzi.
THE BIBLE'S VIEWPOINT
Tsatsadada
Fefe dzro aɖe ko wònyea?
WAS IT DESIGNED?
Agbagblaʋui Ƒe Nusese Wɔnuku La
Agbagblaʋui fe to nyaŋui mawo tea ŋu kpena ɖe eŋu wòsea gbeɖiɖi sesẽtɔ kekeake wu xexea me nu gbagbe siwo katã wonya la.
Internet Dzi Nu Bubuwo
Nya Siwo Sɔhɛwo Gblɔ Tso Gbɔdɔnuwɔnawo Tsɔtsɔ Ðe Fu Na Ame Ŋu
Se nya siwo sɔhɛ atɔ̃ aɖewo gblɔ tso gbɔdɔnuwɔnawo tsɔtsɔ ɖe fu na ame kple nu siwo woawɔ ne wodo mo ɖa la ŋu.
Nɔ Dzadzɛe
Yehowa ɖo nu sia nu ɖe ɖoɖo nu. Kpɔ ale si wò hã nàwɔ anɔ dzadzɛe ɖa!


text:
BIBLIA ƑE NUKPƆSUSU
Mawu Fiaɖufe
Ðe Mawu Fiaɖufea nye dzi fe nɔnɔme si le ame sia?
“Mèle adzɔge tso Mawu fiaɖufe la gbɔ o.”
—Marko 12:34.
NYA SIWO AMEWO GBLƆNA
Ame geɖewo xɔe se be Mawu Fiaɖufea nye “Mawu fe dziɖuɖu le ame fe dzi kple efe agbenɔnɔ me,” abe ale si Kristodukɔa fe sɔlemeha gã aɖe gblɔe ene.
NYA SI BIBLIA GBLƆ
Dziɖuɖu ŋutɔŋutɔ Mawu Fiaɖufea nye, ke menye kpɔɖeŋunyagbɔgblɔ aɖe si fia be ame nabɔbɔ eɖokui na Mawu le dzi mee wònye o. Mawu Fiaɖufea aɖu anyigba bliboa dzi.
Ke nu kae nya si Yesu gblɔ be “Mawu fiaɖufe la le mia dome” la fia? (Luka 17:21) Yesu fe nyawo mate ŋu afia be ɖe wònɔ gbɔgblɔm be Fiaɖufea le yefe nyaselawo fe dzi me o. Nu ka tae? Elabena ɣemaɣi la, Farisitɔwoe wònɔ nu fom na. Yesu gblɔ be ame siawo makpɔ gome le Fiaɖufe la me o, elabena wowɔa alakpanu le wofe subɔsubɔ me, eye esia na be wofe subɔsubɔ medze Mawu ŋu o. (Mateo 23:13) Ke hã, esɔ be Yesu nagblɔ na wo be Mawu Fiaɖufe la le “mia dome.” Nu ka tae? Elabe ɣemaɣi la eya ame si anye Fiaɖufea fe Fia la le tsitre ɖe wo dome.
Nu kae nye Mawu Fiaɖufea?
“Wò fiaɖufe nava. Wò lɔlɔ̃nu nava eme le dzifo, kple anyigba dzi hã.”
—Mateo 6:10.
NYA SI BIBLIA GBLƆ
Mawu Fiaɖufe la nye dziɖuɖu ŋutɔŋutɔ si Mawu ɖo anyi, eye Yesu Kristo ye nye efe Dziɖula. (Mateo 28:18; 1 Timoteo 6:14, 15) Fiaɖufea ana woawɔ Mawu fe lɔlɔ̃nu le dzifo kple anyigba dzi. (Mateo 6:10) Mawu akpɔ amegbetɔwo fe kuxiwo gbɔ to Fiaɖufea dzi. Fiaɖufea awɔ dɔ si amegbetɔwo fe dziɖuɖu aɖeke mate ŋu awɔ gbeɖe o.
Le Mawu Fiaɖufea te la, amefomea anɔ ŋutifafa me, woanɔ dedie, eye wofe dzi adze eme bɔkɔɔ le paradisonyigba dzi. (Psalmo 46:10; Yesaya 35:1; Mixa 4:4) Ame aɖeke magadze dɔ alo aku o, eye woaɖe dɔléle ɖa keŋkeŋ. (Yesaya 33:24; Nyaɖeɖefia 21:4) Eye amegãkuku kple nyagãkuku gɔ̃ hã maganɔ anyi o. Biblia gblɔe ɖi be: “Dzo aɖo efe lãme abe ɖekakpui ene, eye wòagaɖo efe ɖekakpuiŋkekewo me.”
NU SI NÀTE ŊU AWƆ
Àte ŋu anye Mawu Fiaɖufea te vi ne èwɔa nu si Mawu di tso asiwò, metsɔ le fome si me nètso alo afi si wodzi wò ɖo la me o. Biblia gblɔ be: “Mawu mekpɔa ame ŋkume o, ke boŋ le dukɔ sia dukɔ me la, ame si vɔ̃nɛ, eye wòwɔa nu dzɔdzɔe la, eyae dzea eŋu.”
Ðe amegbetɔwo ate ŋu ahe Mawu Fiaɖufea vɛ to wofe agbagbadzedzewo dzia?
“Dzifo fe Mawu la aɖo fiaɖufe aɖe anyi, si matsrɔ̃ gbeɖegbeɖe o.”
—Daniel 2:44.
NYA SIWO AMEWO GBLƆNA
Ame aɖewo xɔe se be amegbetɔwo aɖo Mawu Fiaɖufea anyi ɖe anyigba dzi, eɖanye to dzimetɔtrɔ na amewo loo alo to agbagbadzedze be ŋutifafa kple nɔviwɔwɔ naxɔ anyigba bliboa dzi me o.
NYA SI BIBLIA GBLƆ
Mawue aɖo Fiaɖufea anyi, ke menye amegbetɔ o. (Daniel 2:44) Mawu gblɔ le Fiaɖufea ŋu kɔɣi be: “Ke nye la meɖo fianye.” (Psalmo 2:6) Amegbetɔwo mate ŋu aɖo Mawu Fiaɖufea anyi o, eye womate ŋu ado kplamatsɛ efe dɔwɔwɔwo hã o, elabena dzifoe wòanɔ aɖu anyigba la dzi.
NU KA TA WÒLE BE NÀTSƆ ÐE LE NYA SIA ME?
Esɔ le dzɔdzɔmenu be amegbetɔwo nakpɔ mɔ be yewoahe ŋutifafa kple ɖekawɔwɔ avɛ gbe ɖeka. Ðewohĩ ètee kpɔ agbadree be yeaɖo taɖodzinu sia gbɔ gake ɖeko nèdo kpo nu, eye dzi ɖe le fowò. Enyanya be Mawu fe ŋusẽ le megbe na dziɖuɖu sia ana nàtsɔ ɖokuiwò ade Fiaɖufe sia te ahazã wò ŋusẽ le mɔ si aɖe vi wu nu.


text:
OCTOBER 4, 2012
UKRAINE
Nya Dzɔdzɔe Ðu Dzi Le Ukraine
Le September 26, 2012 dzi la, Ukraine-dukɔa fe Ʋɔnudrɔ̃fe Kɔkɔtɔ tsi agbagba manɔsenu aɖe si dzem wole be woaɖo asi anyigba si dzi Yehowa Ðasefowo fe alɔdzedɔwɔfe si le Ukraine le la fe akpa gã aɖe dzi la nu.
Ðasefowo fle anyigbaa le se nu le fe 1998 me. Gake le fe 2008 me la, ame si si wofle anyigba le la gadzra anyigba ma ke na Kamedededodo Ðe Ŋgɔ Ƒe Dɔwɔfe. Woyɔa nu sia le Ukraine be amewo fe anyigbawo dzi dzedze.
Asitsaʋɔnudrɔ̃fe si le nutoa me tso nya me be anyigba si wogbugbɔ dzra na Kamedededodo Ðe Ŋgɔ Ƒe Dɔwɔfea le se nu, eye esi Ðasefoawo bia be woagbugbɔ nya adrɔ̃ na yewo la, wogbe.
Gake nya dzɔdzɔe ɖu dzi mlɔeba. Le December 2011 me la, Asitsaʋɔnudrɔ̃fe kɔkɔtɔ tso afia na Ðasefowo. Eye le April 2012 me la, ʋɔnudrɔ̃fea gbe Kamedededodo Ðe Ŋgɔ Ƒe Dɔwɔfea fe biabia be woagbugbɔ nya adrɔ̃ na yewo la. Esia ɖo kpe edzi be anyigba la nye Yehowa Ðasefowo tɔ le se nu. Le ɣleti etɔ̃ megbe la, asitsatsa fe nyagbugbɔdrɔ̃fe si le Lviv te fli ɖe nutomeʋɔnudrɔ̃fea fe afia gbegblẽ tsotso si gblɔ be Kamedededodo Ðe Ŋgɔ Ƒe Dɔwɔfea tɔe anyigbaa nye la me.
Kamedededodo Ðe Ŋgɔ Ƒe Dɔwɔfea gadze agbagba mamlɛtɔ be yeaxɔ anyigba la. Etsɔ nya la yi Ukraine-dukɔa fe Ʋɔnudrɔ̃fe Kɔkɔtɔ be woagbugbɔ nyaa adrɔ̃ na ye. Gake le September 26 dzi la, wogbe wofe biabia kaba ŋutɔ eye esia dze na kafukafu ŋutɔ. Ale wofo nya la ta keŋkeŋ.
Ne ɖe wote ŋu xɔ anyigba sia le Yehowa Ðasefowo si akpasesẽtɔe la, woabu anyigba si dzi wofe dɔwɔxɔ siwo tefedzikpɔlawo zãna kple wofe alɔdzedɔwɔfea fe anyigba la fe akpa gã aɖe, eye esia ado kplamatsɛ Ukraine alɔdzedɔwɔfea fe dɔwo ŋutɔ.


text:
Tired of Rhyming Poems
Tired of rhyming pomes
Going to do something,
Different.
Maybe a free verse,
Maybe a sonnet
Maybe a concrete
No, I know what to do now.
When poems get boring,
You turn to haikus.
poem by Sarah Gray
Added by Poetry Lover
Comment! | Vote! | Copy!
Whatever Song You Choose
Whatever song you choose.
It has no words, only “do’s”
dodododododododododododododododododododododododod ododododododododododododododododododododododododo dodododododododododododododododododododododododod ododododododododododododododododododododododododo dodododododododododododododododododododododododod ododododododododododododododododododododododododo dodododododododododododododododododododododododod ododododododododododododododododododododododododo dodododododododododododododododododododododododod ododododododododododododododododododododododododo dodododododododododododododododododododododododod ododododododododododododododododododododododododo dodododododododododododododododododododododododod ododododododododododododododododododododododododo dodododododododododododododododododododododododod ododododododododododododododododododododododododo dodododododododododododododododododododododododod ododododododododododododododododododododododododo dodododododododododododododododododododododododod odo.
What song was it?
Imagine the song you sang without words
Does any know it has anyone heard?
Why did you think of that song?
Of all the ones you know
Is it sad; is it happy, how does it go?
Think of the questions that occur
As you sing the song that, you prefer.
You have to prefer it it’s the one you chose
Why else you choose it, no one knows.
Have this song with you wherever you go.
This song will define you
If it is a song that you know.
poem by Sarah Gray
Added by Poetry Lover
Comment! | Vote! | Copy!


text:
Ameŋunyatakakawo Zazã—Germany
Ne ame aɖe va zu gbefãɖela la, ke elɔ̃ ɖe edzi be Yehowa Ðasefowo fe xexea me katã fe habɔbɔa, si dome Yehowa Ðasefowo fe hame si me wòle, wofe alɔdzedɔwɔfea, kple dɔwɔha bubu siwo Yehowa Ðasefowo zãna hã le la, kpɔ mɔ azã ye ŋu nyatakakawo le se nu le wofe subɔsubɔdɔwɔnawo me. Gbefãɖelawo lɔ̃na faa tsɔa wo ŋu nyatakakawo naa hame si me wole abe ale si wogblɔe le Ðoɖo Hena Yehowa Ƒe Lɔlɔ̃nu Wɔwɔ gbalẽa me ene kple susu be yewoate ŋu akpɔ gome le subɔsubɔdɔwɔna aɖewo me ahaxɔ gbɔgbɔmekpekpeɖeŋu tso hamea gbɔ.—1 Petro 5:2.
Gbefãɖelawo ganaa wo ŋu nyatakaka bubuwo Yehowa Ðasefowo ne wodi be yewoakpɔ gome le subɔsubɔdɔwɔna bubu aɖewo me. Ameŋunyatakaka siawo fe ɖewoe nye amea ŋkɔ, efe dzigbe, nenye ŋutsue wònye alo nyɔnue, ŋkeke si dzi wòxɔ nyɔnyrɔ, efe adrɛs kple kafodzesi, alo nyatakaka bubu siwo do fome kple efe gbɔgbɔmenyenye, gbefãɖeɖedɔa, alo akpa bubu siwo wòwɔna le Yehowa Ðasefowo fe hamea me. Nyatakaka siwo ɖea gbefãɖelaa fe subɔsubɔdzixɔsewo fiana kple eŋunyatakaka ɣaɣla aɖewo hã ate ŋu anɔ eme. Ameŋunyatakakawo zazã ate ŋu afia wo xɔxɔ, wo ŋɔŋlɔ ɖi, wo ɖoɖo ɖe ɖoɖo nu, wo dzadzraɖo ɖi kple wo ŋu dɔ wɔwɔ le mɔ siawo tɔgbi nu.
Ameŋunyatakakawo Ta Kpɔkpɔ Ƒe Se si le dukɔ sia mee nye:
Data Protection Act (DSGJZ).
Le Ameŋunyatakakawo Ta Kpɔkpɔ Ƒe Se sia nu la, gbefãɖelawo lɔ̃ ɖe edzi be Yehowa Ðasefowo nazã yewo ŋu nyatakakawo na subɔsubɔdɔwɔnawo, siwo dometɔ aɖewoe nye:
ne yewole gome kpɔm le Yehowa Ðasefowo fe hame si me yewole fe kpekpewo kple lɔlɔ̃nu faa dɔ bubuwo me;
ne yewolɔ̃ be yewoakpɔ gome le kpekpe alo takpekpe aɖe si woalé ɖi be Yehowa Ðasefo siwo le xexea me godoo nate ŋu akpɔe alo ase emenyawo emegbe be wòatu wo ɖo le gbɔgbɔ me la me;
ne yewolɔ̃ be yewoawɔ dɔdeasi aɖe le hamea me, si abia be woaklã yewofe ŋkɔ kple dɔdeasia ŋu nyawo ɖe nyatakakawo klãɖofe si le Yehowa Ðasefowo fe Fiaɖufe Akpata me;
Hamea Me Gbefãɖela Ŋuti Nuŋlɔɖigbalẽvi ʋuʋu na yewo;
Yehowa Ðasefowo fe hamemetsitsiwo fe sasrãkpɔ kple beléle na yewo (Dɔwɔwɔwo 20:28; Yakobo 5:14, 15);
yewofe adrɛs kple kafodzesiwo xɔxɔ be woazãe atsɔ ake ɖe yewo ŋu ne afɔku aɖe dzɔ kpata.
Seɖofe meli na ɣeyiɣi si ameŋunyatakaka siawo anɔ mía gbɔ ase ɖo o, míedzraa wo ɖo ɣeyiɣi didi si míehiã wo na nu siwo ŋu míefo nu tsoe le etame alo bubu siwo sɔ. Ne gbefãɖela aɖe gbe be yemade asi Melɔ̃ Be Matsɔ Ŋunye Nyatakakawo Na Woazã gbalẽvia te o la, Yehowa Ðasefowo ate ŋu abui be medze awɔ dɔ aɖewo le hamea me alo akpɔ gome le subɔsubɔdɔwɔna aɖewo me o.
Ne ehiã eye wòsɔ la, míate ŋu aɖo ameŋunyatakakawo ɖe dɔwɔha siwo Yehowa Ðasefowo zãna. Gbefãɖelawo se egɔme be dɔwɔha siawo siwo Yehowa Ðasefowo zãna ate ŋu anɔ dukɔ bubu siwo fe ameŋunyatakakawo ta kpɔkpɔ fe sewo to vovo sãa na dukɔ si me nyatakaka mawo tso la tɔ. Ke hã, gbefãɖelawo se egɔme be afi sia afi si míaɖo nyatakaka siawo ɖa, eɖanye dɔwɔha siwo le Yehowa Ðasefowo fe xexea me katã fe dɔwɔfe gã si le Amerika o, woazã wo le ɖekawɔwɔ me kple Ameŋunyatakakawo Ta Kpɔkpɔ Ƒe Ðoɖo Siwo Le Yehowa Ðasefowo Si.
Gome le gbefãɖelawo si be woakpɔ wo ŋu nyatakaka siwo le Yehowa Ðasefowo gbɔ, abia be woaɖe wo ɖa alo azã wo le mɔ aɖe ko nu, alo aɖɔ vodada siwo wode dzesi le nyatakaka mawo ŋu la ɖo. Gbefãɖelawo ate ŋu abia le ɣeyiɣi ɖe sia ɖe me be yewomegalɔ̃ ɖe edzi be woazã yewo ŋu nyatakakawo le mɔ aɖewo nu o. Ne gbefãɖela aɖe megalɔ̃ be Yehowa Ðasefowo nazã ye ŋu nyatakakawo o hã la, gome ate ŋu anɔ mía si be míayi edzi azã wo, le esi míekpɔ mɔ le se nu be míadzra ame siwo katã nɔ Yehowa Ðasefowo fe haa me kpɔ le xexea me godoo ŋu nyatakakawo ɖo ahawɔ wo ŋu dɔ alo ɖe susu bubu siwo sɔ le dukɔa fe se si ku ɖe Ameŋunyatakakawo Ta Kpɔkpɔ ŋu nu la ta. Gbefãɖelawo nyae be gome le yewo si be ne yewode dzesii be mímezã yewo ŋu nyatakakawo nyuie o la, yewoate ŋu ana setɔ siwo kpɔa ameŋunyatakakatakpɔkpɔ nyawo gbɔ le dukɔ si me yewole me la nanya faa.
Yehowa Ðasefowo ɖe afɔ vevi geɖe siwo wɔ ɖeka kple Ameŋunyatakakawo Ta Kpɔkpɔ Ƒe Sea kple susu be yewoakpɔ egbɔ be amewo ŋu nyatakaka siwo yewoxɔna la nanɔ dedie. Gbefãɖelawo se egɔme be ame ʋɛ aɖewo siwo woɖe mɔ na be woawɔ dɔ tso yewo ŋu nyatakaka siwo míexɔna ŋu na susu siwo míegblɔ va yi la koe kpɔa wo.
Ne biabia aɖewo le asiwò la, àte ŋu aɖo wo ɖe ameŋunyatakakawo ta kpɔkpɔ ŋu nyawo gbɔ kpɔla to e-mail sia dzi:
DataProtectionOfficer.DE@jw.org.
Gbefãɖelawo se egɔme be yewoate ŋu akpɔ ame si kpɔa ameŋunyatakakawo fe nyawo gbɔ le dukɔ si me yewole, alo etefenɔla kple ame si kpɔa ameŋunyatakakatakpɔkpɔ nyawo gbɔ, la fe adrɛs le jw.org fe axa si nye Ame Siwo Kpɔa Ameŋunyatakakawo Ta Kpɔkpɔ Gbɔ Ƒe Adrɛswo.
Ate ŋu adzɔ be ale si míewɔa ameŋunyatakakawo ŋu dɔe la natrɔ tso ɣeyiɣi yi ɣeyiɣi le tɔtrɔ siwo ate ŋu ava le míafe subɔsubɔdɔwɔnawo, se, alo mɔ̃ɖaŋununya me ta. Ne eva hiã be míawɔ tɔtrɔ aɖewo le Ameŋunyatakakawo Zazã sia ŋu la, míana tɔtrɔ mawo nadze le afi sia ale be gbefãɖelawo nanya nu tso wo ŋu nyatakaka siwo míexɔna kple ale si míezãa woe ŋu ɣesiaɣi. Taflatsɛ nɔ ŋku lém ɖe afi sia edziedzi be nàde dzesii ne tɔtrɔ aɖe va.


text:
ÐE WOWƆEA?
Ɣletivi Ƒe Ŋuti Katã Nye “Ŋku”
NU ÐEDZESI aɖe le ɣletivi sia si nɔa adzakpowo me le atsiafu me la fe ŋuti katã. Gadaglamakui siwo womate ŋu akpɔ kple ŋku fuflu o la le ɣletivi sia fe ŋuti katã, eye esia wɔe be eŋuti katã zu ŋku fokpli ɖeka.
Bu nya siawo ŋu kpɔ: Esi dzɔdzɔmeŋutinunyalawo lé ŋku ɖe ɣletivi sia ŋu la, wokpɔe be “nu lɛlɛlɛ gbogbo aɖewo siwo me dza, eye wofe titrime mede amegbetɔ fe taɖa nu o la le eŋuti katã le ɖoɖo tɔxɛ aɖe nu.” (Natural History) Nu suesuesue (calcium carbonate) siawo siwo me dza la nye gadaglamakui siwo de ŋgɔ sãsãsã, eye woklẽna ɖe lãmeka siwo xɔa kekeli siwo le ɣletivia fe ayi te tututu la dzi. Gawu la, gadaglamakuiawo le nɔnɔme si sɔ me si wɔe be lãvi sia tea ŋu kpɔa nuwo nyuie.
Atikedokpɔla Joanna Aizenberg gblɔ be ale si tsro si le ɣletivi fomevi sia ŋuti tea ŋu wɔa dɔ fomevi eve la “ɖo kpe gɔmeɖose vevi sia dzi be, le nu gbagbe ŋutinunya me zi geɖe la, ele be woatrɔ asi le nuwo ŋu hafi wòate ŋu awɔ dɔ vovovowo.”
Nu siwo numekulawo srɔ̃ tso ɣletivi fomevi sia ŋu la na wote ŋu to mɔnu bɔbɔe si melɔ ga geɖe zazã ɖe eme o la dzi zã calcium carbonate tsɔ wɔ gadaglamakui suesuesue vovovowo. Mɔ vovovo siwo nu wozãa ɣletivi fomevi sia fe ŋutete sia le dometɔ ɖekae nye nyatakakaxɔmɔnu, si me wozã elektrikka si me keklẽ tona bɔbɔe le.
Nu kae nèsusu? Ðe ale si ɣletivi fomevi sia fe ŋuti katã nye “ŋku” la dzɔ le eɖokui sia? Alo Wɔla lae wɔea?


text:
NU SI NANA WOKPƆA DZIDZƆ
Lãmesẽmenɔnɔ Kple Tenɔnɔ Ðe Nu Nu
NE AME AÐE LE DƆ LÉM ATRAÐII ALO ZU NUWƆAMETƆ LA ATE ŊU ANA AMEA MAKPƆ DZIDZƆ O. Esi ŋutsu aɖe si ŋkɔe nye Ulf, si nɔ lãmesẽ me tsã va tsi tefe ɖeka la, egblɔ be: “Nu te ɖe dzinye vevie. Ŋusẽ vɔ le ŋunye, dzi ɖe le fonye eye . . . mese le ɖokuinye me be ‘evɔ nam.’”
Nu si dzɔ ɖe Ulf dzi na míekpɔe be mía dometɔ ɖe sia ɖe ate ŋu adze dɔ. Ke hã míate ŋu awɔ nu vevi aɖewo atsɔ akpɔ mía ɖokuiwo ta. Gake ne edzɔ be míafe lãme le gbegblẽm ɖe edzi ɖe? Ðe ema ana míado kpo dzidzɔkpɔkpɔa? Abe ale si míava kpɔe ene la, mele be wòayi alea o. Gbã la, na míade ŋugble tso mɔfiame aɖewo siwo akpe ɖe mía ŋu míanɔ lãmesẽ me la ŋu.
‘DA SƆ LE NUWƆNA ME.’ (1 Timoteo 3:2, 11) Nu tsu ɖuɖu alo aha tsu nono agblẽ nu le míafe lãmesẽ ŋu eye egblẽa ga dome na ame hã. “Mèganɔ aha tsu nolawo kple lã tsu ɖulawo dome o, elabena ahamula kple nu tsu ɖula la, ada ahe.”—Lododowo 23:20, 21.
MÈGAƑO ÐI WÒ ŊUTILÃ O. “Mina míakɔ mía ɖokui ŋu tso ŋutilã kple gbɔgbɔ fe ɖifofo sia ɖifofo me.” (2 Korintotɔwo 7:1) Ame siwo ɖua atama alo yɔnɛ alo mua aha alo zãa atike vɔ̃ɖiwo la le ɖi fom wofe ŋutilãwo. Le kpɔɖeŋu me, Dɔléle Nutsitsi Kple Mɔxexe Ðe Enu Dɔwɔfe si le Amerika gblɔ be, atamanono “nana woléa dɔ vovovowo eye ame zua nuwɔametɔ eye wògblẽa nu le dzitodzito, aklã kple lãmenu vevi bubuwo katã kloe ŋu.”
BU WÒ ŊUTILÃ KPLE WÒ AGBE BE WONYE NUNANA XƆASIWO. “[Mawue] na míele agbe, eye míeʋãna, eye míeli.” (Dɔwɔwɔwo 17:28) Ne míelɔ̃ ɖe nya ma dzi la, aʋã mí be míade míafe agbe afɔku me le dɔ me, ne míele ʋu kum alo le modzaka si míaɖe tiam o. Viɖe kae wòanye ne ame aɖe di be yease vivi ɣeyiɣi vi aɖe ko gake wòazu nuwɔametɔ emegbe?
MÈGANƆ DZIKU DOM KABAKABA O. Kadodo kplikplikpli le wò susu kple ametia dome. Eya ta dze agbagba nàɖu dzimaɖitsitsi, dziku, ŋuʋaʋã kple seselelãme gbegblẽ bubuwo dzi. Psalmo 37:8 gblɔ be: “Wò dɔmedzoe nu nefa, eye nàdzudzɔ dzikudodo.” Ŋɔŋlɔ bubu gblɔ be: “Migatsi dzimaɖi gbeɖe le etsɔ si gbɔna ŋu o, elabena etsɔ si gbɔna la kple eya ŋutɔ fe dzimaɖitsitsiwoe.”—Mateo 6:34.
NA WÒ SUSU NANƆ NU NYUIWO ŊU. Lododowo 14:30 gblɔ be: “Dzi fatu naa agbe ametia.” Biblia gagblɔ be: “Dzi kpɔdzidzɔ nye atike nyui.” (Lododowo 17:22) Nya ma wɔ ɖeka kple dzɔdzɔmeŋutinunyalawo fe nyawo. Ðɔkta aɖe si le Scotland gblɔ be, “ne dzi dzɔa wò la, ekema anɔ eme be le etsɔme la, mava nɔ dɔ lém abe ame siwo mekpɔa dzidzɔ o la ene o.”
SRƆ̃ ALE SI NÀNƆ TE ÐE NU NU. Abe Ulf, si fe nya míegblɔ va yi ene la, ɖewohĩ naneke meli si míawɔ tso míafe kuxi aɖe ŋu wu be míado dzi anɔ te ɖe enu o. Ke hã, míate ŋu adi mɔ siwo dzi míato ado dzi. Dzi ɖena le ame aɖewo fo vevie, si gblẽa nyaa ɖe edzi. Lododowo 24:10 gblɔ be: “Ne dzi ɖe le fowò le xaxagbe la, ekema wò ŋusẽ dzi aɖe kpɔtɔ.”
Gake ɖewohĩ le ame aɖewo gome la, dzi ɖena le wo fo vie gake emegbe ŋusẽ gaɖoa wo ŋu. Wotrɔna ɖe nɔnɔmea ŋu. Wodia mɔ siwo dzi woato ado dzi. Aleae wònɔ le Ulf gome. Egblɔ be esi yedo gbe ɖa zi geɖe eye yede ŋugble le Biblia me nyawo ŋu la, “yefe susu va nɔ nu siwo yeate ŋu awɔ ŋu tsɔ wu kuxiawo.” Azɔ hã, abe ale si wòle le ame siwo to kuxi sesẽwo me gome ene la, esrɔ̃ nublanuikpɔkpɔ kple veveseɖeamenu eye esia ʋãe wògblɔ akɔfanamenya siwo le Biblia me la na amewo.
Ame bubu aɖe hã si to kuxi sesẽwo mee nye Steve. Esi wòxɔ fe 15 la, edze afɔku si na wòtu tso efe kɔ gbɔ va ɖo afɔgɔme. Esi wòxɔ fe 18 la, ŋusẽ va ɖo efe abɔwo ŋu. Eyi yunivɛsiti eye le afi maa ezã atike vɔ̃ɖiwo, enoa aha eye wòfo eɖokui ɖe gbɔdɔdɔ manɔsenu me. Mɔkpɔkpɔ bu ɖee, gake esi wòva dze Biblia sɔsrɔ̃ la, efe agbenɔnɔ va trɔ eye esia na wòdzudzɔ agbe vlo nɔnɔ. Egblɔ be “Nye agbe megale abe tsã ene o, taɖodzinu va le eŋu. Fifia mele ŋutifafa me, mele dzidzɔ kpɔm eye nye dzi dze eme.”
Steve kple Ulf fe nyawo na míeɖo ŋku Psalmo 19:7, 8 me nyawo dzi. Afi ma gblɔ be: “Yehowa fe se de blibo, enana ŋusẽ gaɖoa ame ŋu. . . . Yehowa fe ɖoɖowo dzɔ, wodoa dzidzɔ na dzi; Yehowa fe sedede dza, enana ŋku dzi kɔna.”